**APSTIPRINU**

Rēzeknes novada pašvaldības izpilddirektors

\_\_\_\_\_\_\_\_\_\_\_\_\_\_\_\_J.Troška

Rēzeknē, 2022.gada 21.aprīlī

**Rēzeknes novada pašvaldības Centrālās administrācijas Attīstības plānošanas nodaļas** **uzņēmējdarbības attīstības speciālista amata konkursa nolikums**

1. Šis nolikums nosaka Rēzeknes novada pašvaldības Centrālās administrācijas Attīstības plānošanas nodaļas projektu vadītāja atklātā konkursa (turpmāk – konkurss) norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka Rēzeknes novada pašvaldība izsludina **atklāto** konkursu uz Rēzeknes novada pašvaldības Centrālās administrācijas Attīstības plānošanas nodaļas uzņēmējdarbības atbalsta speciālista amatu, norādot papildu informācijas iegūšanas veidu.
3. Pretendentu nepieciešamo dokumentu iesniegšanas termiņš – **2022. gada 3.maijs plkst.12.00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA mājas lapā.
5. Kontaktpersona detalizētākas informācijas saņemšanai – Rēzeknes novada pašvaldības Attīstības plānošanas nodaļas pārstāvis Sanita Vjakse, tel. 26256394
6. Pretendentiem jāatbilst šādām prasībām:
   1. augstākā izglītība
   2. vēlama amatam atbilstoša darba pieredze; darba pieredze valsts vai pašvaldības institūcijā, var tikt uzskatīta par priekšrocību;
   3. vēlama pieredze projektu izstrādē un ieviešanā;
   4. pieredze savas uzņēmējdarbības attīstībā, var tikt uzskatīta par priekšrocību;
   5. teicamas valsts valodas zināšanas;
   6. angļu valodas zināšanas var tikt uzskatītas par priekšrocību;
   7. prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku;
   8. zināšanas par dokumentu izstrādi, noformēšanu un uzglabāšanu;
   9. amata pienākumu veikšanai nepieciešamo normatīvo aktu pārzināšana un spēja tajos orientēties;
   10. komunikabilitāte, labas komandas darba iemaņas, spēja vadīt, organizēt procesu, augsta saskarsmes kultūra, atbildības sajūta un precizitāte;
   11. spēja izdarīt objektīvus, pamatotus secinājumus un patstāvīgi pieņemt lēmumus.
7. Pretendenti līdz **2022.gada 3.maija** **plkst.12.00** ievieto Rēzeknes novada pašvaldības Centrālās administrācijas pastkastītē pie ieejas, Rēzeknē, Atbrīvošanas alejā 95A, LV-4601, vai nosūta pa pastu uz iepriekšminēto adresi, vai nosūta uz e-pastu [info@rezeknesnovads.lv](mailto:info@rezeknesnovads.lv) pieteikumu ar norādi „Konkursam uz Rēzeknes novada pašvaldības Centrālās administrācijas Attīstības plānošanas nodaļas uzņēmējdarbības atbalsta speciālista amatu” šādus dokumentus:
   1. profesionālās darbības aprakstu (CV);
   2. motivācijas vēstuli;
   3. pieteikuma anketu;
   4. izglītību apliecinošu dokumentu kopijas;
   5. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai.
8. Pa pastu nosūtīts pieteikums un tam pievienotie dokumenti tiks izskatīti, ja tie tiks saņemti līdz šī nolikuma 7.punktā noteiktajam termiņam.
9. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.
10. Konkursa komisija, kuru izveido ar domes priekšsēdētāja vietnieces rīkojumu, izskata pretendentu pieteikumus un iesniegtos dokumentus.
11. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
12. Konkurss tiek organizēts divās kārtās:
    1. . konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 7.punktā norādītie iesniegtie dokumenti;
    2. . konkursa otrā kārta sastāv no pretendentu teorētisko un praktisko zināšanu pārbaudes un darba intervijas ar pirmajā kārtā atlasītajiem pretendentiem.
13. Konkursa otrajā kārtā:
    1. teorētisko un praktisko zināšanu pārbaudē tiek izpildīts tests, komisijas locekļi novērtē rezultātu 10 punktu sistēmā;
    2. intervijas rezultāti tiek noteikti komisijas locekļiem atklāti balsojot - katra balss ir 1 punkts.
14. Par atbilstošāko tiek noteikts pretendents, kas summāri saņēmis visvairāk punktu otrajā kārtā. Vienāda punktu skaita gadījumā priekšroka ir pretendentam, kurš ieguvis visvairāk punktu teorētisko un praktisko zināšanu pārbaudē.
15. Konkursa otrajā kārtā ir tiesīgi piedalīties (bez balss tiesībām) pašvaldības domes deputāti.
16. Komisijas protokola izrakstu par konkursa rezultātiem - pretendentu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par pretendenta pieņemšanu darbā pieņemšanai.
17. Par komisijas lēmumiem pretendenti tiek informēti ar e-pasta starpniecību 3 (trīs) dienu laikā pēc pretendentu izvērtēšanas procedūras beigām.
18. Ziņas par pretendentiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
19. Pretendentu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība.